થોડા દિવસો પહેલા ગીર સોમનાથ જિલ્લાના ઉનાના રહેવાશી અને કોળી સમાજના પ્રદેશનાં યુવા આગેવાન રસિક ચાવડા દ્વારા સોમનાથ વેરાવળ નેશનલ હાઇવે માં કાગવદર થી ઉના વચ્ચે બની રહેલ રોડ અંગે તપાસ માટે કેન્દ્રીય કક્ષાએ રજૂઆત કરતાં આ બાબતનો દ્વેષ રાખી કાગવદર થી ઉના વચ્ચે નેશનલ હાઈવેનું કામ કરતી એજન્સી દ્વારા ઉના પોલીસ સ્ટેશનમાં રસિક ચાવડા વિરુદ્ધ ખોટી અરજી આપી તેમનો અવાજ દબાવવાનો પ્રયાસ કરતા સમગ્ર ગુજરાત ભર કોળી સમાજમાં રોષ ભભુકી ઉઠયો હતો અને આ સમગ્ર ઘટનાને વખોડી કાઢી હતી આથી યુવા કોળી સમાજના નેજા હેઠળ ઠેર-ઠેર ગુજરાત રાજ્યના મુખ્યમંત્રી ને સંબોધીને આવેદનપત્ર આપી રજૂઆત કરવામાં આવી હતી કે આ નેશનલ હાઈવેનું કામ કરનાર એજન્સી સામે તટસ્થ તપાસ કરવામાં આવે  તેમજ આવી રીતે ખોટી અરજીઓ કરી ડરાવવા નો અને માનસિક ત્રાસ આપનાર એજન્સી સામે કાયદેસરની કાર્યવાહી કરવામાં આવે  અરજદાર અને તેમના પરિવારને રક્ષણ પૂરું પાડવામાં આવે.